** РЕПУБЛИКА БЪЛГАРИЯ**

#  Министерство на земеделието

 Областна дирекция “Земеделие”- гр. Бургас

**ДО ПРЕДСЕДАТЕЛЯ**

**НА ПОСТОЯННАТА РАБОТНА ГРУПА ЗА УПРАВЛЕНИЕ НА РИСКА**

**МЗм**

**СОФИЯ**

**ДО Г-Н АЛЕКСАНДЪР НЕЙЧЕВ**

**И.Д. ГЛАВЕН СЕКРЕТАР**

**НА МИНИСТЕРСТВОТО НА ЗЕМЕДЕЛИЕТО**

**ГР. СОФИЯ**

**НА ВАШ ИЗХ. 0411-148/15.11.2022Г./**

**ДОКЛАД**

**ОТ ЛИДИЯ СТАНКОВА-ДИРЕКТОР НА ОБЛАСТНА ДИРЕКЦИЯ ЗЕМЕДЕЛИЕ БУРГАС**

**УВАЖАЕМИ Г-Н НЕЙЧЕВ,**

В отговор на Ваше писмо 91-749/10.11.2022г., Ви представям на вниманието ***Доклад за състоянието на системата за управление на риска в ОД “Земеделие“ Бургас през 2022г***., в който се съдържат данни, описани в Раздел IV, т. 5 от Стратегията за управление на риска в МЗХГ/2021г./.

ОД „Земеделие“ Бургас, като взе предвид Ежегодните целите на Дирекцията, които служат за отправна точка при идентифицирането на рисковете, техния анализ и оценка, идентифицира, оцени и обективира резултатите в собствен риск-регистър за 2022г., който прилагаме по долу.

След извършен обстоен анализ и идентификация на риска в Областна дирекция „Земеделие“ Бургас, предприехме действия по реакция на рисковете, като ограничихме определени рискове и идентифицирахме нови такива както следва:

1. **ОГРАНИЧАВАНЕ НА РИСКОВЕ:**

След като преценихме остатъчните рискове, които организацията може да приеме, без да се предприемат допълнителни действия, предприехме ограничаване на посочените по долу рискове, които ще се наблюдават периодично и за което няма да се изразходват финансови средства:

***1.Риск: При проверки на голям брой физически блокове, наличните GPS устройствата да се окажат недостатъчни“.***

***Цел: Срочно и качествено изпълнение на дейностите по прилагането на схеми и мерки за директни плащания.***

***Дейност: Извършване на теренни проверки за поддържане на данните в СИЗП в актуално състояние.***

ОД “Земеделие“ Бургас предприе мерки и закупи достатъчно на брой GPS устройства /11 на брой/, с цел извършване на специализираните проверки на терен на физически блокове за актуализиране на слоя допустим за подпомагане в срок и безпрепяствано.

***2.Риск: Недостатъчна информираност по населени места за провеждането на търговете за земеделски земи от ДПФ.***

***3.Риск: Разясняване на условията за придобиване на имоти от ДПФ под наем или аренда.***

***4.Риск: Некомпетентно или непълно попълване и предоставяне на документи, водещи до недопускане за участие в търга.***

***Цел: Оптимизиране ползване на земеделски земи от ДПФ.***

***Дейност :Ефективен и равен достъп до земите от ДПФ-провеждане на търгове за отдаване под наем и аренда на земеделски земи от ДПФ***

***Изпълнение на предприетите действия по отношение на Риск 2, 3, 4:*** ОД “Земеделие“ Бургас перманентно провежда сериозни информационни кампании по оповестяване на обявите и изискванията за провеждане на търгове за земи от ДПФ по всички възможни информационни канали, чрез експерта на Дирекцията, общинските служби по земеделие, кметове на населени места на територията на област Бургас. Компетентно се разясняват условията за придобиване на имоти от ДПФ под наем или аренда, както и начините за коректно попълване на необходимите тръжни документи.

**II. ИДЕНТИФИЦИРАНЕ НА НОВИ РИСКОВЕ:**

1. **Риск** - ***Затруднен достъп до физически блокове, определени за проверка в горски и труднодостъпни територии с липсващи пътища и терени без достъп.***

**Дейност:** Поддържане на актуална база данни в СИЗП в актуално състояние чрез извършване на теренни проверки.

**Цел:**Обновяване и регулярна актуализация на базата данни на Системата за идентификация на земеделските парцели (СИЗП), за коректното отразяване на физическите блокове.

**Изпълнение на предприетите действия:** След като оценихме трудноста да се изпълнят дейностите, по извършване на специализираните проверки на терен на физически блокове с цел актуализиране на слоя допустим за подпомагане **при ситуации на** **затруднен достъп до физически блокове, определени за проверка в горски и труднодостъпни територии с липсващи пътища и терени без възможност за достъп и** с цел по-обстоен обхват на проверяваните площи, чрез видимостта при полет, елиминиране преценката на субективния фактор по отношение допустимостта за подпомагане на площите от страна на проверяващия служител, бързина на извършваната проверка и отстраняване на фактора с недостъпните физически блокове, липсващи пътища, лоши метеорологически условия, счетохме за целесъобразно да стартираме процедура по закупуване на 1 бр. безпилотна летателна система ***WINGTRA ONE. Това действие предприехме защото преценихме, че разходите за закупуване на летателната система в бъдещ период от време ще спестят досега извършваните разходи за персонал, командировки, горива, ремонтни дейности на високопроходими автомобили и др..***

***2.* Риск – Просрочени вземания по наемни и арендни вноски и невъзможност на събиране на дължими суми от ползвателите на земи от ДПФ.**

**Дейност: *Събираемост на дължими суми по сключени договори за наем и аренда на земи от ДПФ на територията на област Бургас.***

**Цел*: Оптимизиране на поземлените отношения за гарантиране ефективността на земеползването и увеличаване на доходите от земеделска дейност.***

**Изпълнение на планираните действия**: Затрудненията от страна на земеделските стопани по отношение на забавяне на дължимите суми по сключени договори за наем и аренда на земи от ДПФ на територията на област Бургас, обяснени с високия индекс на инфлация и съответната индексация на дължимите арендни вноски за ползване на земеделски земи от ДПФ, са обективна предпоставка за идентифициране на горепосочения риск. ОД “Земеделие“ Бургас предприема действия по писмено уведомяване неколкократно на ЗС за просрочените задължение, връчване на нотариални покани за доброволно изпълнение, прекратяване на сключените договори, завеждане на съдебни производства.

**ПРИЛОЖЕНИЕ**: РИСК РЕГИСТЪР НА ОД“ЗЕМЕДЕЛИЕ“ БУРГАС


Лидия Станкова (Директор)
18.11.2022г. 17:24ч.
ОДЗ-Бургас

Електронният подпис се намира в отделен файл с название signature.txt.p7s